पिछले पंञ ब‘रें च रेलवे गी 90 हजार करोड़ रपें दा फायदा दोआने आह्‌ले रेलमंत्री ने गलाया जे एह् कारनामा रेल कर्मचारियें दे समर्पण ते मेहनत दा नतीजा ऐ। रेलमंत्री होरें हर ब’रे यात्री करायें च कमी दा सिलसिला इस ब‘रे बी जारी रक्खदे होए मेल, एक्सप्रेस ते पैसेजर गड्डियें दे 50 रुपे थमां मते कराये च दो प्रतिशत कमी करने दे कन्नै-कन्नै इनें गड्डियें दे 50 रुपे थमां घट्ट दे टिकट उप्पर इक रुपे दी होर कमी कीती ऐ। विमान यात्रियें गी आकर्षित करने आस्तै वातानुकूलित डिब्बें दी सब्भनै श्रेणियें दे कराये च बी दौं प्रतिशत दी कमी करने दी घोषणा कीती ऐ।